CELEX: 52007PC0669
Language: et
Date: 2007-10-26
Title: Ettepanek Euroopa parlamendi ja Nõukogu direktiiv millega muudetakse direktiivi 2004/40/EÜ töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (elektromagnetväljad) tulenevate riskidega (kaheksateistkümnes üksikdirektiiv direktiivi 89/391/EMÜ artikli 16 lõike 1 tähenduses

Tähtis õiguslik teade

|

52007PC0669

Ettepanek Euroopa parlamendi ja Nõukogu direktiiv millega muudetakse direktiivi 2004/40/EÜ töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (elektromagnetväljad) tulenevate riskidega (kaheksateistkümnes üksikdirektiiv direktiivi 89/391/EMÜ artikli 16 lõike 1 tähenduses  /* KOM/2007/0669 lõplik - COD 2007/0230 */  

	[pic] | EUROOPA ÜHENDUSTE KOMISJON |Brüssel 26.10.2007KOM(2007) 669 lõplik2007/0230 (COD)EttepanekEUROOPA PARLAMENDI JA NÕUKOGU DIREKTIIVmillega muudetakse direktiivi 2004/40/EÜ töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (elektromagnetväljad) tulenevate riskidega (kaheksateistkümnes üksikdirektiiv direktiivi 89/391/EMÜ artikli 16 lõike 1 tähenduses(komisjoni esitatud)SELETUSKIRIETTEPANEKU TAUST |110 | Ettepaneku põhjused ja eesmärgid Käesoleva ettepaneku eesmärk on pikendada Euroopa Parlamendi ja nõukogu 29. aprilli 2004. aasta direktiivi 2004/40/E[1] (töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (elektromagnetväljad) tulenevate riskidega) ülevõtmise tähtaega kuni 30. aprillini 2012. 2006. aastal teavitas arstkond komisjoni probleemidest kõnealuse direktiivi rakendamisel, väites et direktiivis kindlaks määratud kokkupuute piirväärtustega piirataks ebaproportsionaalselt magnetresonantskuva aparaatide kasutamist ja arendamist, kuid magnetresonantskuva peetakse tänapäeval paljude haiguste diagnoosimiseks ja ravimiseks möödapääsmatuks vahendiks. Pärast seda on ka tööstussektor väljendanud muret selle üle, kuidas kõnealune direktiiv mõjutab nende tegevust. Vastukajana tõstatatud mureküsimustele võttis komisjon teatava hulga meetmeid. Läbipaistvuse huvides võttis komisjon ühendust liikmesriikidega ja Euroopa Parlamendiga ning teavitas neid kavandatavatest meetmetest. Komisjon palus liikmesriikidel anda teada võimalikest raskustest direktiivi rakendamisel. Komisjon käivitas ka uuringu, et hinnata direktiivi sätete tegelikku mõju meditsiinilistele protseduuridele, mille puhul magnetresonantskuva kasutatakse. Uuringu tulemused avalikustatakse 2008. aasta alguses ja need edastatakse liikmesriikidele ja Euroopa Parlamendile. Hiljuti avaldati Ühendkuningriigi valitsuse käivitatud uuring MRI aparaate ümbritsevate elektromagnetväljade hindamiseks (Assessment of electromagnetic fields around magnetic resonance imaging (MRI) equipment) ning Hollandi tervishoiunõukogu (Gezondheidsraad) ja Belgia sama asutuse koostöös koostatud kommentaarid Euroopa Liidu direktiivi rakendamisest tulenevate võimalike MRI piirangute kohta (Comments concerning possible MRI restrictions due to implementation of a EU Directive). Nimetatud kahes teaduslikult kõrge tasemega dokumendis kinnitatakse, et direktiiviga kehtestatud piirväärtused võivad takistada magnetresonantskuva kasutamist meditsiinipraktikas. Rahvusvaheline mitteioniseeriva kiirguse eest kaitsmise komisjon (International Commission for Non-ionising Radiation Protection – ICNIRP) vaatab praegu läbi staatiliste magnetväljade ja ajas muutuvate madala sagedusega väljadega seotud suuniseid, millel direktiiv algselt põhines. Mõlemate suuniste puhul peaks uute soovituste lisamise kaudu olema tõenäoliselt võimalik näha madala sagedusega väljade suhtes ette leebemad piirväärtused, kui on kehtestatud direktiivis. Muudatusi põhjendatakse uute teaduslike uuringutega, mida on teostatud pärast direktiivi vastuvõtmist. Uusi ICNIRP soovitusi oodatakse vastavalt 2007. aasta novembriks ja 2008. aasta sügiseks. Ka Maailma Terviseorganisatsioon on praegu pühendunud elektromagnetväljadega seonduvate keskkonnatervise kriteeriumide läbivaatamisele, et võtta arvesse viimaseid kättesaadavaid teaduslikke uuringuid. Tähtaeg direktiivi 2004/40/EÜ ülevõtmiseks liikmesriikide õigusesse on 30. aprill 2008. Eespool nimetatud asjaolusid arvesse võttes tuleks pikendada kõnealust kuupäeva nelja aasta võrra, et: – võimaldada uuringute (sealhulgas komisjoni käivitatud uuringute) täielikku analüüsimist seoses direktiivis magnetresonantskuva meditsiiniliseks kasutamiseks kehtestatud kokkupuute piirväärtuste võimalike negatiivsete tagajärgedega, – oodata ära ICNIRP soovituste läbivaatamise tulemused ja võtta arvesse Maailma Terviseorganisatsiooni „keskkonnatervise kriteeriume seoses elektromagnetväljadega”, mis põhinevad pärast direktiivi vastuvõtmist avaldatud viimastel teaduslikel uuringutel elektromagnetväljade mõju kohta inimeste tervisele, ning – teostada direktiivi mõju põhjalik hindamine ja teha ettepanek vaadata direktiiv läbi, eesmärgiga tagada üheaegselt nii töötajate tervise ja ohutuse tugev kaitse kui ka säilitada ja arendada meditsiinilist ja tööstuslikku tegevust, kus elektromagnetvälju kasutatakse. |120 | Üldine taust Direktiiv 2004/40/EÜ on kaheksateistkümnes üksikdirektiiv nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) artikli 16 lõike 1 tähenduses. Selles käsitletakse töötajate tervise ja ohutusega seotud riske, mis tulenevad lühiajalistest kahjulikuks peetavatest mõjudest, mida põhjustab tööalane kokkupuude elektromagnetväljadega. Direktiivis on sätestatud miinimumnõuded, iga liikmesriik võib ette näha rangemad sätted. Ajas muutuvate elektri-, magnet- ja elektromagnetväljadega kokkupuute piirväärtuseks on direktiivis sätestatud sagedusvahemik 0–300 GHz[2]. Ükski töötaja ei või puutuda kokku väljadega, mis ületavad piirväärtusi, mille määramisel on arvesse võetud mõju tervisele ja bioloogilisi kaalutlusi. Direktiivis on ajas muutuvate väljade, aga ka staatiliste väljade puhul ette nähtud rakendusväärtused. Need kujutavad endast otseselt mõõdetavate väärtuste taset, mille puhul tööandja peab võtma ühe või mitu direktiivis ette nähtud meedet. Rakendusväärtuste järgimine tagab vastavate kokkupuute piirväärtuste täitmise. Direktiivi piirväärtused on kehtestatud ICNIRP soovituste põhjal. ICNIRP on ülemaailmselt tunnustatud pädev asutus sellist liiki kiirguse tervisemõju hindamise alal. ICNIRP teeb tihedalt koostööd arvukate rahvusvaheliste organisatsioonidega, nagu Maailma Terviseorganisatsioon, Rahvusvaheline Tööorganisatsioon, Rahvusvaheline Kiirguskaitse Assotsiatsioon (IRPA), Rahvusvaheline Standardiorganisatsioon, Euroopa Elektrotehnika Standardikomitee (CENELEC), Rahvusvaheline Valgustuskomisjon (CEI), Rahvusvaheline Elektrotehnikakomisjon (CIE), Elektri- ja Elektroonikainseneride Instituut (IEEE) jne. Direktiivi on üle võetud ennetuspõhimõtted, mis on raamdirektiivis 89/391/EMÜ juba üldisemalt ette nähtud: sõltumata tegevusvaldkonnast on kõikidel samasuguste riskidega kokku puutuvatel töötajatel õigus saada ühesugusel tasemel kaitset; tööandjal on kohustus määrata kindlaks riskid ja hinnata neid; tuvastatud riskide kõrvaldamine või kui see ei ole võimalik, siis nende vähendamine madalaimale tasemele; asjaomaste töötajate eraldi teavitamine, koolitamine ja nõustamine; asjakohane arstlik järelvalve. Direktiivi kohaldatakse eranditult kõikide tegevusvaldkondade suhtes ning see tuleb riiklikesse õigusaktidesse üle võtta hiljemalt 30. aprillil 2008. Direktiivi vastuvõtmisele eelnenud aruteludel käsitleti põhjalikult magnetresonantskuva erijuhtumit nii nõukogus kui ka Euroopa Parlamendis. Riiklikud eksperdid sellistest institutsioonidest nagu National Radiation Protection Board (NRPB, Ühendkuningriik), l'Institut national de recherche et de sécurité (INRS, Prantsusmaa), Finnish Institute of Occupational Health (FIOH, Soome), Bundesamt für Strahlenschutz (BfS, Saksamaa) pakkusid läbirääkimistel nõukogus tehnilist tuge. Nõukogu eesistuja on mitu korda küsinud ICNIRP arvamust. Kuna soovimatut mõju ei ole täheldatud, võtsid kaasõigusloojad direktiivi vastu, muutes teatavaid komisjoni esialgu välja pakutud väärtusi; eelkõige ei määratud kindlaks staatiliste magnetväljadega (magnetresonantskuva põhikomponent) kokkupuute piirväärtust, kuna see oli pärast direktiivi vastuvõtmist avaldatud viimaste teaduslike andmetega seoses juba läbivaatamisel. |130 |140 | Kooskõla Euroopa Liidu muude tegevuspõhimõtete ja eesmärkidega Käesolev ettepanek on kooskõlas Euroopa Liidu muude tegevuspõhimõtete eesmärkidega, eelkõige eesmärgiga parandada õiguslikku raamistikku, et tagada kodanike ja ettevõtjate huvides selge, arusaadav, ajakohane ja kasutajasõbralik ühenduse teiseste õigusaktide kogum. Direktiivi 2004/40/EÜ riiklikul tasandil rakendamise edasilükkamine võimaldab paremini hinnata selle mõju töötajate kaitstuse tasemele, meditsiiniprotseduuridele, kus magnetresonantskuva kasutatakse ning teatavale tööstuslikule tegevusele. Edasilükkamine võimaldab samuti ajakohastada direktiivi sätteid vastavalt viimaste teaduslike uuringute tulemustele elektromagnetilise kiirguse mõju kohta tervisele, kuna need ei olnud direktiivi vastuvõtmise ajal veel kättesaadavad. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |211 | Konsultatsioonimeetodid, peamised sihtvaldkonnad ja vastajate üldiseloomustus Vastavalt 22. juuli 2003. aasta nõukogu otsusele (millega moodustatakse tööohutuse ja -tervishoiu nõuandekomitee) konsulteeriti tööohutuse ja töötervishoiu nõuandekomiteega, kes andis pooldava hinnangu. Konsulteeriti liikmesriikide pädevate asutustega alalistele esindajatele adresseeritud kirjade kaudu. Konsulteeriti valdkonna teadusekspertidega ja rahvusvahelise mitteioniseeriva kiirguse eest kaitsmise komisjoniga kahepoolsete kohtumiste raames komisjoni talitustega. Võttes arvesse, et ettepanekuga muudetakse ainult direktiivi ülevõtmise kuupäeva ja ei muudeta sisulisi sätteid, ning pärast konsulteerimist komisjoni õigustalituse ja peasekretariaadiga, otsustati, et konsulteerimine tööturu osapooltega Euroopa Liidu tasandil vastavalt Euroopa Liidu asutamislepingu artiklile 138 ei ole kõnealuse küsimuse puhul vajalik. |212 | Vastuste kokkuvõte Tööturu osapoolte esindajad ja 27 liikmesriigi valitsuste esindajad tööohutuse ja töötervishoiu nõuandekomitees kinnitasid 21. juuni 2007. aasta plenaarkohtumisel seisukohta, mille oli esitanud elektromagnetilise kiirguse töörühm, kelle ülesanne oli abistada komisjoni magnetresonantskuvaga seotud küsimustes. Nõuandekomitee pooldas kõigi töötajatekategooriate jaoks üldist lahendust ning direktiivi riiklikesse õigusaktidesse ülevõtmise tähtaja edasilükkamist. Täiendavat aega on vaja selleks, et täpsustada staatiliste magnetväljade ja nende tekitatud vooluväljadega kokkupuute tõlgendamist, ning selleks, et ICNIRP saaks lõplikult vastu võtta uued soovitused. Direktiivi ülevõtmise tähtaja edasilükkamisega tagatakse ka, et kokkupuute taseme hindamisel ja arvutamisel kasutatakse Euroopa Liidu ühtlustatud norme, mille kindlaksmääramisega tegeleb praegu Euroopa Elektrotehnika Standardikomitee CENELEC ja mille esitamist oodatakse 2008. aasta kevadeks. Vastustes komisjoni kirjadele kinnitavad liikmesriigid muret seoses direktiivi praeguse teksti kohaldatavuse keerukusega tervishoiusektoris ja väljendavad poolehoidu direktiivi ülevõtmise tähtaja edasilükkamisele, et komisjonil oleks võimalik esitada selle tähtaja jooksul direktiivi muudatusettepanek, mis tagaks magnetresonantskuva säilitamise ja arengu viisil, kus töötajate tervis on kaitstud. Konsultatsioonid teadusekspertidega ja ICNIRPga kinnitasid arvamust, et kõnealuses direktiivis praegu kindlaks määratud teatavaid piirväärtusi võib pidada uute teadusuuringute tulemuste taustal liiga piiravateks, ning see võib avaldada negatiivset mõju magnetresonantskuva aparaatide kasutamisele ja teatavale tööstuslikule tegevusele. Lisaks selgus konsultatsioonidest, et kõnealuse direktiivi aluseks olnud ICNIRP soovitused on praegu läbivaatamisel ning et 2008. aasta lõpus avaldatakse uued soovitused ja uus versioon Maailma Terviseorganisatsiooni keskkonnatervise kriteeriumidest seoses elektromagnetväljadega. |Eksperdiarvamuste kogumine ja kasutamine |229 | Komisjon pöördus rahvusvaheliselt tunnustatud teadusekspertide nõukogu poole seoses elektromagnetilise kiirguse mõjuga tervisele ning võttis arvesse Ühendkuningriigi valitsuse käivitatud magnetresonantskuva aparaatide elektromagnetiliste väljade hindamise teadusuuringu tulemusi ja Hollandi tervishoiunõukogu arvamust. Kogutud arvamustes soovitatakse lükata direktiivi ülevõtmise kuupäeva edasi. Lisaks käivitas komisjon teadusuuringu, et määrata kindlaks meditsiinitöötajate kokkupuute tase ja selle mõju magnetresonantskuva protseduuridele. Teadusuuringu tulemusi oodatakse 2008. aasta alguseks. |230 | Mõju hindamine Esimene võimalus: Esialgu meetmeid ei võeta. Sellisel juhul oleksid liikmesriigid kohustatud võtma direktiivi riiklikusse õigusesse üle ettenähtud tähtajaks ja seda kohaldama, mis võib tõsiselt ohustada magnetresonantstehnikal põhinevate raviteenuste jätkumist. Samuti võiks see põhjendamatult mõjutada teatavat tööstuslikku tegevust. Teine võimalus: direktiivi ülevõtmise tähtaja edasilükkamine võimaldaks mitte pidurdada põhjendamatult magnetresonantskuva kasutamist või muud tööstuslikku tegevust. Samal ajal vaatavad teadlased uuesti üle elektromagnetväljadega kokkupuutuvate töötajate kokkupuute piirväärtused. Direktiivi ülevõtmise edasilükkamine annaks küllaldaselt aega direktiivi, ning eelkõige kokkupuute piirväärtuste, läbivaatamiseks, et võtta arvesse uute teadusuuringute tulemusi ning tagada üheaegselt nii töötajate kõrgetasemeline kaitse kui ka majandustegevuse jätkumine. Kavandatud muudatus hõlmab ainult liikmesriikide kohustust võtta direktiiv üle 30. aprilliks 2008. Muudatus ei too kaasa lisakohustusi ettevõtjatele. Võttes arvesse käesoleva ettepaneku sisu, ei teostatud ettepaneku põhjalikku mõjuhindamist. |ETTEPANEKU ÕIGUSLIK KÜLG |305 | Kavandatud meetmete kokkuvõte Ettepanekuga muudetakse direktiivi 2004/40/EÜ artikli 13 lõiget 1, et lükata direktiivi ülevõtmise kuupäev edasi 30. aprillile 2012. |310 | Õiguslik alus EÜ asutamislepingu artikli 137 lõige 2. |320 | Subsidiaarsuse põhimõte Subsidiaarsuse põhimõtet kohaldatakse, kuivõrd ettepanek ei käsitle ühenduse ainupädevusse kuuluvat valdkonda, milleks on töötervishoid ja tööohutus. |Liikmesriigid ei suuda saavutada iseseisvalt piisaval määral ettepaneku eesmärke, sest direktiivide sätteid ei saa muuta ega kehtetuks tunnistada riiklikul tasandil. |323 | Ettepaneku eesmärke on võimalik saavutada üksnes ühenduse meetmetega, sest ettepanekuga muudetakse kehtivat ühenduse õigusakti, ning seda ei saaks teha liikmesriigid ise. |Subsidiaarsuse põhimõtet on järgitud, kuivõrd ettepanekuga muudetakse ühenduse kehtivaid sätteid. |Proportsionaalsuse põhimõte Ettepanek on proportsionaalsuse põhimõttega kooskõlas, sest |331 | ettepanek hõlmab üksnes direktiivi ülevõtmise kuupäeva edasilükkamist 30. aprillile 2012, et anda aega analüüsida selle mõju (muu hulgas mõju magnetresonantskuva kasutamisele) ning et kohandada seda vastavalt uute teadusuuringute tulemustele. |Õigusakti valik |341 | Kavandatud õigusakt(id): direktiiv. |342 | Muud õigusaktid ei oleks asjakohased. Kuna tegemist on direktiivi muutmisega, on ainus asjakohane võimalus võtta vastu direktiiv. |MÕJU EELARVELE |409 | Ettepanek ei mõjuta ühenduse eelarvet. |TÄIENDAV TEAVE |510 | Lihtsustamine |511 | Ettepanekuga ei lihtsustata õiguslikku raamistikku. Selle ainueesmärk on lükata direktiivi 2004/40/EÜ ülevõtmise kuupäev edasi 30. aprillile 2012. |520 | Kehtivate õigusaktide sätete kehtetuks tunnistamine Ettepaneku vastuvõtmine ei too kaasa olemasolevate õigusaktide sätete kehtetuks tunnistamist. |560 | Euroopa majanduspiirkond Käesolev ettepanek on seotud Euroopa Majanduspiirkonna lepinguga hõlmatud valdkonnaga ning seepärast tuleks seda laiendada Euroopa Majanduspiirkonnale. |570 | Ettepaneku üksikasjalik selgitus peatükkide või artiklite kaupa Käesoleva ettepanekuga kehtestatakse direktiivi 2004/40/EÜ ülevõtmise kuupäevaks 30. aprill 2012. Nelja lisa-aastat direktiivi sätete ülevõtmiseks riikliku õigusesse põhjendatakse osaliselt kinnitust leidnud kartusega, et direktiivis kindlaks määratud kokkupuute piirväärtused avaldavad ebaproportsionaalset mõju magnetresonantskuva kasutavate raviteenuste jätkumisele, ning vajadusega anda teadlastele piisavalt aega, et hinnata viimaseid teadusuuringuid elektromagnetilise kiirguse mõju kohta tervisele, mis on aluseks piirväärtustele ja direktiivi sätetele. Ettepaneku artikliga 1 muudetakse direktiivi 2004/40/EÜ artikli 13 („Ülevõtmine”) lõiget 1. |1.  2007/0230 (COD)Ettepanek:EUROOPA PARLAMENDI JA NÕUKOGU DIREKTIIVmillega muudetakse direktiivi 2004/40/EÜ töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (elektromagnetväljad) tulenevate riskidega (kaheksateistkümnes üksikdirektiiv direktiivi 89/391/EMÜ artikli 16 lõike 1 tähendusesEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 137 lõiget 2,võttes arvesse komisjoni ettepanekut[3],võttes arvesse Euroopa Majandus- ja Sotsiaalkomitee arvamust[4],võttes arvesse Regioonide Komitee arvamust[5],toimides asutamislepingu artiklis 251 osutatud korras[6]ning arvestades järgmist:(1) Parlamendi ja nõukogu direktiivis 2004/40/EÜ[7] on kehtestatud tööohutuse ja töötervishoiu miinimumnõuded töötajate kaitsmiseks riskide vastu, mis tulenevad kokkupuutest elektromagnetväljadega. Nimetatud direktiivi artikli 13 lõikes 1 on ette nähtud, et liikmesriigid jõustavad kõnealuse direktiivi järgimiseks vajalikud õigus- ja haldusnormid hiljemalt 30. aprillil 2008.(2) Direktiivis 2004/40/EÜ on rahvusvahelise mitteioniseeriva kiirguse eest kaitsmise komisjoni soovituste põhjal ette nähtud rakendus- ja piirväärtused. Euroopa Parlamendi, nõukogu ja komisjoni tähelepanu on juhitud uutele, pärast direktiivi vastuvõtmist avaldatud teadusuuringutele elektromagnetilise kiirguse mõju kohta tervisele; oma soovituste läbivaatamise raames uurib nimetatud teadusuuringute tulemusi praegu rahvusvaheline mitteioniseeriva kiirguse eest kaitsmise komisjon ning oma keskkonnatervise kriteeriumide läbivaatamise raames ka Maailma Terviseorganisatsioon. Uued soovitused, mille avaldamine on kavandatud 2008. aasta lõpuks, sisaldavad tõenäoliselt andmeid, mis võivad tuua kaasa rakendus- ja piirväärtuste olulise muutmise.(3) Seetõttu tuleks põhjalikult läbi vaadata direktiivi 2004/40/EÜ rakendamise võimalik mõju meditsiinilistele protseduuridele, kus kasutatakse magnetresonantskuva, ning teatavale tööstuslikule tegevusele. Komisjon on käivitanud uuringu, et hinnata magnetresonantskuva olukorda otseselt ja koguseliselt. Seepärast tuleks arvesse võtta kõnealuse uuringu tulemusi, mida on oodata 2008. aasta alguseks, ning liikmesriikide käivitatud sarnaste uuringute tulemusi, et tagada tasakaal töötajate tervist mõjutada võivate riskide ennetamise ja asjaomaste meditsiiniseadmete tõhusa kasutamise vahel.(4) Direktiivi artikli 3 lõikega 3 on ette nähtud, et töötajate elektromagnetväljadega kokkupuute hindamiseks, mõõtmiseks ja/või arvutamiseks kasutatakse Euroopa Elektrotehnika Standardikomitee (CENELEC) ühtlustatud Euroopa standardeid. Kuna need 2008. aastaks oodatavad standardid on direktiivi ühtlase kohaldamise tagamise seisukohast üliolulised, tuleks neid ühtlustatud standardeid arvesse võtta.(5) Uue teabe saamiseks ja analüüsimiseks, samuti direktiivi uue ettepaneku väljatöötamiseks ja vastuvõtmiseks on vaja aega ja seega on põhjendatud direktiivi 2004/40/EÜ ülevõtmise kuupäeva edasilükkamine nelja aasta võrra,ON VASTU VÕTNUD KÄESOLEVA DIREKTIIVI:Artikkel 1Direktiivi 2004/40/EÜ artikli 13 lõiget 1 muudetakse järgmiselt:„1. Liikmesriigid jõustavad käesoleva direktiivi järgimiseks vajalikud õigusnormid hiljemalt 30. aprillil 2012. Nad teatavad neist viivitamata komisjonile.Kui liikmesriigid need normid vastu võtavad, lisavad nad nendesse või normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.”Artikkel 2Käesolev direktiiv jõustub Euroopa Liidu Teatajas avaldamise päeval.Artikkel 3Käesolev direktiiv on adresseeritud liikmesriikidele.Brüssel,Euroopa Parlamendi nimel Nõukogu nimelpresident eesistuja [1] ELT L 184, 24.5.2004, lk 23.[2] 300 GHz: sagedus 300 miljardit hertsi. Herts (lühend Hz) on rahvusvaheline sagedusühik.[3] ELT C , , lk .[4] ELT C , , lk .[5] ELT C , , lk .[6] ELT C , , lk .[7] ELT L 184, 24.5.2004, lk 23.